**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«Коми Республикаын ас вӧляысь**

**биысь видзан юкӧнын йитӧдъясӧн веськӧдлӧм йылысь»**

**Коми Республикаса Оланпас олӧмӧ пӧртӧм кузя мераяс йылысь**

«Коми Республикаын ас вӧляысь биысь видзан юкӧнын йитӧдъясӧн веськӧдлӧм йылысь» Коми Республикаса Оланпас олӧмӧ пӧртӧм могысь Коми Республикаса Веськӧдлан котыр шуис:

1. Вынсьӧдны:

1) Пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм ас вӧляысь би кусӧдысьяслы индӧм уджъяс вӧчигӧн налӧн сьӧкыда доймӧм (ранитчӧм, доймӧм, контузия), висьмӧм дырйи ӧтпырся сьӧм мынтан пӧрадок, мында да условиеяс 1 №-а содтӧд серти;

2) Пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм биысь видзӧмын ас вӧляысь уджалысьяслӧн да ас вӧляысь би кусӧдысьяслӧн пӧгибнитӧм понда биысь видзӧмын ас вӧляысь уджалысьяслӧн да ас вӧляысь би кусӧдысьяслӧн котыръясӧ пырысьяслы ӧтпырся сьӧм мынтан пӧрадок, мында да условиеяс 2 №-а содтӧд серти;

3) Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн ас вӧляысь биысь видзысьясӧс да ас вӧляысь би кусӧдысьясӧс пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ кыскӧм дырйи ас вӧляысь би кусӧдысьлысь могъяс олӧмӧ пӧртан кадколаст кежлӧ мортӧс страхуйтӧм серти ас вӧляысь би кусӧдысьяслы мынтысьӧмъяслӧн пӧрадок да мында 3 №-а содтӧд серти.

2. Индыны Коми Республикаса йӧзлы отсӧг сетан агентствоӧс Коми Республикаса олӧмӧ пӧртысь власьт уполномочитӧм органӧн ас вӧляысь би кусӧдысьяслы да биысь видзӧмын ас вӧляысь уджалысьяслӧн котырӧ пырысьяслы мынтысьӧмъяс олӧмӧ пӧртӧм серти.

3. Индыны Коми Республикаса йӧзӧс доръян мероприятиеяс могмӧдан комитетӧс Коми Республикаса олӧмӧ пӧртысь власьт уполномочитӧм органӧн, коді пӧртӧ олӧмӧ:

1) Коми Республикаын ас вӧляысь биысь видзысь мутас юкӧдъясса ас вӧляысь би кусӧдысьясӧс да биысь видзӧмын ас вӧляысь уджалысьясӧс пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ кыскӧм;

2) пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ кыскӧм дырйи Коми Республикаын ас вӧляысь биысь видзысь мутас юкӧдъясса ас вӧляысь би кусӧдысьлысь могъяс олӧмӧ пӧртан кадколаст кежлӧ ас вӧляысь би кусӧдысьясӧс страхуйтӧм.

4. Тшӧктыны сетны гӧгӧрвоӧдӧмъяс, кутшӧмъяс йитчӧны татшӧм пунктъяс олӧмӧ пӧртӧмкӧд:

тайӧ шуӧмлӧн 1 да 2 пунктъяс - Коми Республикаса йӧзлы отсӧг сетан агентстволы;

тайӧ шуӧмлӧн 3 пункт - Коми Республикаса йӧзӧс доръян мероприятиеяс могмӧдан комитетлы.

5. Вӧзйыны Коми Республикаын меставывса асвеськӧдлан органъяслы урчитны ас вӧляысь би кусӧдысьяслы инӧда да социальнӧй отсӧг сетӧмсӧ да сетны налы отсӧг асланыс уджсӧ олӧмӧ пӧртігӧн Россия Федерацияса оланпастэчас серти, Коми Республикаса оланпастэчас серти да муниципальнӧй инӧда актъяс серти.

6. Тайӧ шуӧмсӧ олӧмӧ пӧртӧм бӧрся видзӧдны могъяс юклӧм серти Коми Республикаса Юралысьӧс вежысь К. Ю. Ромадановлы да Коми Республикаса Юралысьӧс вежысь В. В. Стахановлы.

7. Тайӧ шуӧм вынсялӧ сійӧс официальнӧя йӧзӧдан лунсянь.

Коми Республикаса Юралысь В. Гайзер

Сыктывкар

2012 вося ода-кора тӧлысь 30 лун

218 №

ВЫНСЬӦДӦМА

Коми Республикаса Веськӧдлан котырлӧн

2012 во ода-кора тӧлысь 30 лунся

218 №-а шуӧмӧн

(1 №-а содтӧд)

Пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм ас вӧляысь би кусӧдысьяслы индӧм уджъяс вӧчигӧн налӧн сьӧкыда доймӧм (ранитчӧм, доймӧм, контузия), висьмӧм дырйи ӧтпырся сьӧм мынтан

**пӧрадок,**

мында да условиеяс

1. тайӧ Пӧрадокыс ладмӧдӧ пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм ас вӧляысь би кусӧдысьяслы (водзӧ - ас вӧляысь би кусӧдысьяс) индӧм уджъяс вӧчигӧн налӧн доймӧм (ранитчӧм, травма, контузия), висьмӧм дырйи ӧтпырся сьӧм (водзӧ - ӧтпырся сьӧм) индан да мынтан юалӧмъяс.

Ас вӧляысь би кусӧдысьяслы ӧтпырся сьӧм мынтӧм индӧм да мынтӧм пӧртсьӧ олӧмӧ татшӧм условиеяс дырйи:

1) ас вӧляысь биысь видзан юкӧдувъясӧс пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧмыс пӧртсьӧ олӧмӧ «Биысь видзчысьӧм йылысь» Федеральнӧй оланпаслӧн 22 статья серти Коми Республикаын муниципальнӧй юкӧнъясын пӧжаръяс кусӧдӧм могысь биысь видзан юкӧдъяслӧн петалан гижӧдпасӧ, Коми Республикаын пӧжаръяс кусӧдӧм могысь биысь видзан юкӧдувъяслысь вынъяс да средствояс кыскан планӧ найӧс пыртӧмӧн, мыйясӧс вынсьӧдӧма урчитӧм пӧрадок серти;

2) ас вӧляысь би кусӧдысьяслы быть колӧ лоны биысь видзан ӧтйӧза ӧтувса участникъясӧн (пырысьясӧн), кутшӧмӧс лӧсьӧдӧма федеральнӧй оланпастэчасӧн урчитӧм пӧрадок серти;

3) ас вӧляысь би кусӧдысьяслы быть колӧ лоны пасйӧмаясӧн Коми Республикаса ас вӧляысь би кусӧдысьяслӧн реестрын.

2. урчитны ас вӧляысь би кусӧдысьяслы ӧтпырйӧ сетан сьӧмлысь мындасӧ, кор налӧн лоӧ:

а) сьӧкыда доймӧм (ранитчӧм, травма, контузия) – 70 сюрс шайт;

б) кокньыда доймӧм (ранитчӧм, травма, контузия) – 30 сюрс шайт;

в) аварияысь мездан уджъяс, пӧжаръяс дырйи йӧзӧс да эмбур мездан, пӧжаръяс кусӧдан уджъяс нуӧдӧм понда лоӧм висьӧм, мый лоис удж сетысь боксянь удж сёрнитчӧм дугӧдӧм вылӧ подулӧн чинысь вештӧмӧн да уджысь мездӧмӧн, но мый абу йитчӧма вермытӧмлун индӧмкӧд, - 50 сюрс шайт;

г) аварияысь мездан уджъяс, пӧжаръяс дырйи йӧзӧс да эмбур мездан, пӧжаръяс кусӧдан уджъяс нуӧдӧм понда лоӧм висьӧм, да мый абу йитчӧма вермытӧмлун индӧмкӧд, - 40 сюрс шайт;

д) аварияысь мездан уджъяс, пӧжаръяс дырйи йӧзӧс да эмбур мездан, пӧжаръяс кусӧдан уджъяс нуӧдӧм понда лоӧм висьӧм, да мый йитчӧма вермытӧмлун индӧмкӧд, мый артмис ӧти во чӧжӧн сылӧн лоӧм бӧрын либӧ доймӧм (ранитчӧм, травма, контузия) лоӧм бӧрын:

I группаса вермытӧм – 300 сюрс шайт;

II группаса вермытӧм – 200 сюрс шайт;

III группаса вермытӧм – 100 сюрс шайт.

3. Ӧтпыр мынтан сьӧм индӧм могысь ас вӧляысь би кусӧдысь (водзӧ - шыӧдчысь) либӧ морт, коді лоӧ Россия Федерацияса оланпастэчас серти сійӧс петкӧдлысьӧн, сетӧ Коми Республикаса канму сьӧмкуд учреждениеӧ – олысьяслы отсӧг сетан юкӧнын канму услугаясӧн могмӧдан шӧринӧ (водзӧ - канму услугаясӧн могмӧдан шӧрин) оланін (овланін) серти тайӧ Пӧрадок дорӧ содтӧдын сетӧм форма серти шыӧдчӧм, а сідзжӧ татшӧм документъяс:

1) шыӧдчысьӧс эскӧдысь документ (шыӧдчысь нимсянь уджалӧ кӧ морт, коді Россия Федерацияса оланпастэчас серти лоӧ сійӧс петкӧдлысьӧн, то содтӧд петкӧдлыссьӧны петкӧдлысьӧс, кыдзи торъя мортӧс, эскӧдысь документ да торъя уджмогъяс эскӧдысь документ);

2) пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм дырйи доймӧм (ранитчӧм, травма, контузия) эскӧдысь документ (шог лоӧмтор видлалан акт, мый лӧсьӧдӧма ас вӧляысь биысь видзан ӧтйӧза ӧтув, шыӧдчысьлы веськалӧм доймӧмлӧн аслыспӧлӧслун да сьӧкта йылысь медицинскӧй кывкӧртӧд содтӧмӧн) – доймӧм дырйи;

3) пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм понда висьмӧм (уджавны вермытӧмлун йылысь лист, амбулаторнӧй небӧгысь выписка либӧ медицинскӧй организацияса врачебнӧй комиссиялӧн решение копия) – висьмӧм дырйи;

4) пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм понда висьмӧм вӧсна удж сетысь боксянь удж сёрнитчӧм дугӧдӧм йылысь, босьтан чин кольӧмӧн да удж вылысь вешйӧмӧн, тшӧктӧд копия – висьӧм дырйи, мый лоис удж сёрнитчӧм дугӧдӧм вылӧ подулӧн;

5) пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм понда лоӧм висьӧм либӧ либӧ доймӧм (ранитчӧм, травма, контузия) лоӧм бӧрын ӧти во чӧжӧн артмӧм вермытӧмлун эскӧдысь документ (медико-социальнӧй эскпертиза серти федеральнӧй канму учреждениесянь справка, мый эскӧдӧ шыӧдчысьӧс вермытӧмӧн) – вермытӧмлун индӧм дырйи.

Ӧтпырся сьӧм мынтӧм могысь колӧ сетны документ подлинникъяс, мыйясӧс индӧма тайӧ пунктса 1-3, 5 пунктувъясын.

Тайӧ пунктса 1-3, 5 пунктувъясын индӧм документ копияяссӧ вӧчӧ да эскӧдӧ канму услугаясӧн могмӧдан шӧринса специалист. Документ подлинникъяссӧ бергӧдӧны шыӧдчысьлы либӧ мортлы, коді лоӧ Россия Федерацияса оланпастэчас серти сійӧс петкӧдлысьӧн, документъяс сетан лунӧ, а сідзжӧ сетӧны документъяс босьтӧм йылысь расписка, налысь лыддьӧг да сетан кадпас индӧмӧн.

Канму услугаясӧн могмӧдан шӧрин лӧсьӧдӧ быд шыӧдчысь серти делӧ, кытчӧ пыртӧ документъяс (налысь копияяс), мыйяс колӧны ӧтпырся сьӧм индӧм да мынтӧм йылысь (индӧмын да мынтӧмын ӧткажитӧм йылысь) решение примитӧм вылӧ.

4. Шыӧдчысь либӧ морт, коді лоӧ Россия Федерацияса оланпастэчас серти сійӧс петкӧдлысьӧн, вермӧ сетны:

1) пӧжар кусӧдӧмын, аварияысь мездан уджъясын, пӧжаръяс дырйи йӧзӧс да эмбур мездӧмын шыӧдчысьлӧн участвуйтӧм йылысь справка сылысь участвуйтан кадколастъяс индӧмӧн, кутшӧмӧс сетӧма ас вӧляысь биысь видзан ӧтйӧза ӧтув;

2) Коми Республикаса ас вӧляысь би кусӧдысьяслӧн реестрын шыӧдчысьӧс пасйӧмсӧ эскӧдысь документ;

3) пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ шыӧдчысьӧс кыскӧмсӧ эскӧдысь документ:

а) Коми Республикаын муниципальнӧй юкӧнъясын пӧжаръяс кусӧдӧм могысь биысь видзан юкӧдъяслӧн петалан гижӧдпасысь копия (выписка), мый вынсьӧдӧма урчитӧм пӧрадок серти;

б) Коми Республикаын пӧжаръяс кусӧдӧм могысь биысь видзан юкӧдъяслысь вынъяс да средствояс кыскан планысь копия (выписка), мый вынсьӧдӧма урчитӧм пӧрадок серти;

в) пӧжар йылысь актысь выписка.

Кор шыӧдчысь (морт, коді лоӧ Россия Федерацияса оланпастэчас серти сійӧс петкӧдлысьӧн) ас вӧляысь оз сет тайӧ пунктын индӧм документъяссӧ (либӧ на пиысь ӧтиӧс), найӧс корӧ канму услугаясӧн могмӧдан шӧрин тайӧ Пӧрадоклӧн 3 пунктын индӧм документъяс сетан лунсянь 5 календарнӧй лунысь оз дырджык кадколастӧ, органъясысь да организацияясысь, кодъяс вӧдитчӧны индӧм документъясӧн (юӧръясӧн), ведомствокостса йитӧдъяс кутан пӧрадок серти.

5. Тайӧ Пӧрадоклӧн 3 да 4 пунктъясын индӧм документъяссӧ шыӧдчысь вермӧ сетны электроннӧй документ копияяс формаӧн, мыйясӧс эскӧдӧма электроннӧй цифрӧвӧй кырымпасӧн, «Ӧтуввез» юӧр сетан-телекоммуникация вез отсӧгӧн, сы лыдын канму да муниципальнӧй услугаяслӧн ӧтувъя портал ӧтсӧгӧн. Индӧм документъяс пасйыссьӧны канму услугаясӧн могмӧдан шӧринса торъя уджмога специалистӧн налӧн канму услугаясӧн могмӧдан шӧринӧ налӧн воан лунӧ. «Ӧтуввез» юӧр сетан-телекоммуникация вез пыр, сы лыдын канму да муниципальнӧй услугаяслӧн ӧтувъя портал пыр, мӧдӧдӧм шыӧдчӧм да документъяс пасйӧм йылысь расписка оз сетсьы.

Канму услугаясӧн могмӧдан шӧринӧ пошта связь юкӧн пыр шыӧдчӧм да документ копияяс ыстігӧн, кутшӧмъясӧс индӧма тайӧ Пӧрадоклӧн 3 да 4 пунктъясын, содтӧм документ копияяслысь збыльлун эскӧдӧм да шыӧдчӧм вылын шыӧдчысьлӧн либӧ мортлӧн, коді лоӧ Россия Федерацияса оланпастэчас серти сійӧс петкӧдлысьӧн, кырымпаслысь збыльлун эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти.

Тайӧ Пӧрадоклӧн 3 да 4 пунктъясын индӧм шыӧдчӧм да документ копияяс пошта связь юкӧн пыр ыстӧм дырйи канму услугаясӧн могмӧдан шӧринӧ налӧн воан лунӧн лыддьыссьӧ кадпас, мый индӧма документ воанін серти федеральнӧй пошта связь организациялӧн пошта штемпель вылын. Индӧм документъяссӧ пасйӧ канму услугаяс сетан шӧринса уполномочитӧм специалист канму услуга сетан шӧринӧ налӧн воан лунӧ. Пошта связь юкӧнъяс пыр мӧдӧдӧм шыӧдчӧм да документъяс пасйӧм йылысь расписка оз сетсьы.

6. Канму услугаясӧн могмӧдан шӧрин тайӧ Пӧрадоклӧн 3 пунктын индӧм шыӧдчӧм да документъяс босьтан лунсянь 30 лун чӧжӧн видлалӧ найӧс да примитӧ ӧтпырся сьӧм шыӧдчысьлы индӧм да мынтӧм йылысь либӧ индӧмын да мынтӧмын ӧткажитӧм йылысь решение.

Сетӧм документъясын абу стӧч юӧръяс дырйи да (либӧ) законодательстволӧн корӧмъяслы сюрӧслӧн да (либӧ) оформитӧмлӧн лӧсявтӧмлун дырйи канму услугаясӧн могмӧдан шӧрин видлалӧ индӧм юӧръяслысь олӧмлы лӧсялӧмсӧ колана юӧр кутысь органъясӧ да организацияясӧ запросъяс ыстӧмӧн. Та дырйи ӧтпырся сьӧм индӧм да мынтӧм йылысь (индӧмын да мынтӧмын ӧткажитӧм йылысь) решение примитӧмлӧн кадколастыс, мый индӧма тайӧ пунктын, нюжӧдсьӧ канму услугаясӧн могмӧдан шӧринса юрнуӧдысьӧн либӧ торъя уджмога мортӧн юӧр корӧм вылӧ колана кад кежлӧ, но 30 календарнӧй лунысь оз дырджык, мый йылысь юӧртсьӧ гражданинлы гижӧда юӧр ыстӧмӧн 5 календарнӧй лун чӧжӧн тайӧ корӧм (корӧмъяс) мӧдӧдан лунсянь.

Шыӧдчысьӧн абу стӧч сетӧм юӧръяссӧ эскӧдысь босьтӧм юӧръяс подув вылын канму услугаясӧн могмӧдан шӧрин индӧм юӧръяс босьтан лунсянь 5 календарнӧй лун чӧжӧн примитӧ ӧтпырся сьӧм индӧмын да мынтӧмын ӧткажитӧм йылысь решение.

7. Ӧтпырся сьӧм индӧмын да мынтӧмын ӧткажитӧм йылысь решение примитӧм вылӧ подулӧн лоӧ:

1) шыӧдчысьлӧн ӧтпырся сьӧм индӧм да мынтӧм вылӧ инӧдыс абу;

2) тайӧ Пӧрадоклӧн 3 пунктын индӧм документъяс абу сетӧма либӧ абу тырвыйӧ сетӧма;

3) ӧтпырся сьӧм индӧм да мынтӧм вылӧ колана сетӧм документъясын юӧръясыс абу стӧчӧсь;

4) ӧтпырся сьӧм индӧмкӧд да мынтӧмкӧд йитчӧм лоӧмторъяс бӧрын 6 тӧлысь кольӧм.

Ӧтпырся сьӧм индӧм да мынтӧм йылысь (индӧмын да мынтӧмын ӧткажитӧм йылысь ӧткажитан помкаяс индӧмӧн) шыӧдчӧм видлалан кывкӧртӧдъяс йылысь шыӧдчысьлы юӧртӧ канму услугаясӧн могмӧдан шӧрин лӧсялана решение примитан лунсянь 5 уджалан лун чӧжӧн шыӧдчӧмын индӧм инпас серти.

Шыӧдчысьлӧн эм инӧд мӧдысь шыӧдчыны канму услугаясӧн могмӧдан шӧринӧ ӧтпырся сьӧм индӧм да мынтӧм могысь тайӧ Пӧрадоклӧн 2 да 3 пунктъясын индӧм ӧтпырся сьӧм индӧмын да мынтӧмын ӧткажитан помкаяс бырӧдӧм бӧрын.

8. Шыӧдчысьлы ӧтпырся сьӧм вуджӧдсьӧ (мынтыссьӧ) канму услугаясöн могмöдан шöринӧн ӧтпырся сьӧм индӧм да мынтӧм йылысь решение примитан лунсянь 5 уджалан лун чӧжӧн сьӧмсӧ лицевӧй тшӧт вылӧ вуджӧдӧмӧн, кутшӧмӧс восьтӧма кредит организацияын, либӧ пошта связь юкӧнӧ шыӧдчысьлӧн бӧрйӧм серти.

9. Шыӧдчысь либӧ морт, коді лоӧ Россия Федерацияса оланпастэчас серти сійӧс петкӧдлысьӧн, вермӧ шыӧдчыны канму услугаясӧн могмӧдан шӧринӧ ӧтпырся сьӧм мынтӧмкӧд йитчӧм лоӧмторъяс бӧрын 6 тӧлысь чӧжӧн.

10. Ӧтпырся сьӧм мынтӧмкӧд да сійӧс вайӧмкӧд йитчӧм рӧскод могмӧдсьӧ сьӧмӧн Коми Республикаса республиканскӧй сьӧмкуд тшӧт весьтӧ лӧсялана финансӧвӧй во кежлӧ.

11. Ӧтпыр сетан сьӧм, мый индӧма шыӧдчысьлы да кутшӧмӧс сійӧ эз босьт кувсьӧм вӧсна, мӧд йӧзлы оз мынтыссьы.

Пӧжаръяс кусӧдӧмӧ, аварияысь мездан уджъясӧ,

пӧжаръяс дырйи йӧзӧс да эмбур мездӧмӧ кыскӧм

ас вӧляысь би кусӧдысьяслы

индӧм уджъяс вӧчигӧн налӧн сьӧкыда доймӧм

(ранитчӧм, доймӧм, контузия), висьмӧм дырйи

ӧтпырся сьӧм мынтан

пӧрадок, мында

да условиеяс дорӧ

СОДТӦД

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

олысьяслы отсӧг сетан юкӧнын

канму услугаясӧн могмӧдан шӧринӧ

ШЫӦДЧӦМ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь,

(ним, вич, ов)

кодӧс пасйӧма оланін (овланін) серти татшӧм инпас серти:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Мортӧс эскӧдысь документ ним |  | Сетан кадпас |  |
| Документлӧн серия да номер |  | Чужан кадпас |  |
| Коді сетӧма |  | Чужанін |  |

Морт йылысь, коді лоӧ Россия Федерацияса оланпастэчас серти петкӧдлысьӧн, юӧръяс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ов, ним, вич)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(оланінпас, овланінпас, телефон)

|  |  |  |  |
| --- | --- | --- | --- |
| Мортӧс петкӧдлысьлӧн эскӧдысь документ ним |  | Сетан кадпас |  |
| Документ серия да номер |  | Чужан кадпас |  |
| Коді сетӧма |  | Чужанін |  |
| Петкӧдлысьлысь торъя уджмогъяс эскӧдысь документ ним |  | Сетан кадпас |  |
| Документ номер |  | | |
| Коді сетіс |  | | |

Коми Республикаса Веськӧдлан котырлӧн «Коми Республикаын ас вӧляысь биысь видзан юкӧнын йитӧдъясӧн веськӧдлӧм йылысь» Коми Республикаса Оланпас олӧмӧ пӧртӧм йылысь» шуӧм серти кора мынтыны меным\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

либӧ Н.В.О. мортлӧн, кодлы колӧ вӧчны мынтӧмсӧ (петкӧдлысь дырйи) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ӧтпыр сетан сьӧм менам \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(либӧ Н.В.О. мортлӧн, коді доймис (лоис ранение, травма, контузия), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

висьмис)

доймӧмкӧд (ранениекӧд, травмакӧд, контузиякӧд), висьӧмкӧд йитӧдын\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(коланасӧ визьнитны)

пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм понда.

Ӧтпыр сетан сьӧмсӧ кора мынтыны:

а)федеральнӧй пошта связь юкӧн пыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

б)сьӧма-кредита учреждение пыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_отделение \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_филиал

┌─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┐

│ │ │ │ │ │ │ │ │ │ │ │ │ │ │ │ │ │ │ │ │ N-а тшӧт вылӧ.

└─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┘

Шыӧдчӧм дорӧ содта:

|  |  |  |
| --- | --- | --- |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |

20\_\_ вося \_\_\_\_\_\_\_\_\_тӧлысь «\_\_» лун \_\_\_\_\_\_\_\_\_\_\_\_\_\_\_\_ (кырымпас)

Сетан юӧръяслысь стӧчлунсӧ эскӧда. Ме тӧда абу стӧч юӧръяс документъяс сетӧмысь кывкутӧм йылысь.

20\_\_ вося \_\_\_\_\_\_\_\_\_тӧлысь «\_\_» лун \_\_\_\_\_\_\_\_\_\_\_\_\_\_\_\_ (кырымпас)

Босьтіс

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(шыӧдчӧм босьтан кадпас) (специалистлӧн кырымпас)

----------------------------------------------------------------

(вундан визь)

РАСПИСКА-ЮӦРТӦМ

Шыӧдчӧмсӧ пасйӧма 20\_\_ во\_\_\_\_\_\_\_\_тӧлысь «\_\_» лунӧ \_\_\_\_\_\_\_\_\_\_N.

20\_\_ вося\_\_\_\_\_\_\_\_тӧлысь «\_\_» лун Специалист\_\_\_\_\_\_\_\_\_\_\_\_\_.

ВЫНСЬӦДӦМА

Коми Республикаса Веськӧдлан котырлӧн

2012 во ода-кора тӧлысь 30 лунся

218 №-а шуӧмӧн

(2 №-а содтӧд)

Пӧжаръяс кусӧдӧмӧ, аварияысь мездан уджъясӧ,

пӧжаръяс дырйи йӧзӧс да эмбур мездӧмӧ кыскӧм

биысь видзӧмын ас вӧляысь уджалысьяслӧн да ас вӧляысь

би кусӧдысьяслӧн пӧгибнитӧм понда биысь видзӧмын ас вӧляысь уджалысьяслӧн да ас вӧляысь би кусӧдысьяслӧн котыръясӧ пырысьяслы

ӧтпырся сьӧм мынтан

**пӧрадок,**

мында да условиеяс

1. тайӧ Пӧрадокыс ладмӧдӧ пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм биысь видзӧмын ас вӧляысь уджалысьяслӧн да ас вӧляысь би кусӧдысьяслӧн пӧгибнитӧм понда биысь видзӧмын ас вӧляысь уджалысьяслӧн да ас вӧляысь би кусӧдысьяслӧн котыръясӧ пырысьяслы ӧтпырся сьӧм (водзӧ – пӧгибнитӧм дырйи ӧтпырся сьӧм) индан да мынтан юалӧмъяс.

Биысь видзӧмын ас вӧляысь уджалысьяслӧн да ас вӧляысь би кусӧдысьяслӧн котыръясӧ пырысьяслы пӧгибнитӧм дырйи ӧтпырся сьӧм индыссьӧ да мынтыссьӧ татшӧм условиеяс дырйи:

1) ас вӧляысь биысь видзан юкӧдъясӧс пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧмыс пӧртсьӧ олӧмӧ «Биысь видзчысьӧм йылысь» Федеральнӧй оланпаслӧн 22 статья серти Коми Республикаын муниципальнӧй юкӧнъясын пӧжаръяс кусӧдӧм могысь биысь видзан юкӧдъяслӧн петалан гижӧдпасӧ, Коми Республикаын пӧжаръяс кусӧдӧм могысь биысь видзан юкӧдъяслысь вынъяс да средствояс кыскан планӧ найӧс пыртӧмӧн, мыйясӧс вынсьӧдӧма урчитӧм пӧрадок серти;

2) ас вӧляысь би кусӧдысьяслы быть колӧ лоны биысь видзан ӧтувса участникъясӧн (пырысьясӧн), кутшӧмӧс лӧсьӧдӧма федеральнӧй оланпастэчасӧн урчитӧм пӧрадок серти;

3) ас вӧляысь би кусӧдысьяслы быть колӧ лоны пасйӧмаӧн Коми Республикаса ас вӧляысь би кусӧдысьяслӧн реестрын.

2. урчитны пӧгибнитӧм дырйи ӧтпырся сьӧмлысь мындасӧ - 500 сюрс шайт.

3. Пӧгибнитӧм дырйи ӧтпыр мынтан сьӧм вылӧ инӧд эм биысь видзӧмын ас вӧляысь уджалысьяслӧн да ас вӧляысь би кусӧдысьяслӧн котыръясӧ татшӧм пырысьяс (водзӧ - шыӧдчысьяс):

1) гӧтыр (верӧс), коді пӧгибнитан лун кежлӧ лоӧ регистрируйтӧм гӧтрасьӧмын ас вӧляысь биысь видзӧмын уджалыськӧд либӧ ас вӧляысь би кусӧдыськӧд;

2) ас вӧляысь биысь видзӧмын уджалысьлӧн либӧ ас вӧляысь би кусӧдысьлӧн бать-мам;

3) 18 арӧс тыртӧдз челядь, либӧ тайӧ арлыдысь ыджыдджык, лоисны кӧ найӧ вермытӧмъясӧн налӧн 18 арӧс тыртӧдз, а сідзжӧ челядь, кодъяс велӧдчӧны велӧдан учреждениеясын очнӧя, - велӧдчӧм помасьтӧдз, но налӧн 23 арӧс тыртӧдз.

4. Пӧгибнитӧм дырйи ӧтпырся сьӧм индыссьӧ да мынтыссьӧ ӧтчыдысь шыӧдчысьяслы ӧткодь пайясӧн.

Пӧгибнитӧм дырйи ӧтпырся сьӧм шыӧдчысьяслӧн бӧрйӧм серти вермас мынтыссьыны тырвыйӧ на пиысь ӧтилы. Та дырйи пӧгибнитӧм дырйи ӧтпыр сьӧм индӧм да мынтӧм вылӧ мукӧд шыӧдчысьяслӧн инӧдыс бырӧ.

5. Пӧгибнитӧм дырйи ӧтпыр мынтан сьӧм индӧм могысь шыӧдчысьяс либӧ йӧз, кодъяс лоӧны Россия Федерацияса оланпастэчас серти найӧс петкӧдлысьясӧн, шыӧдчӧны Коми Республикаса канму сьӧмкуд учреждениеӧ – олысьяслы отсӧг сетан юкӧнын канму услугаясӧн могмӧдан шӧринӧ (водзӧ - канму услугаясӧн могмӧдан шӧрин) оланін (овланін) серти да сетӧны татшӧм документъяс:

1) тайӧ Пӧрадок дорӧ содтӧдын сетӧм форма серти семьяӧ быд пырысьлысь шыӧдчӧм (шыӧдчысьяс кӧсйӧм серти – шыӧдчысьяс пиысь ӧтисянь), кодлӧн эм инӧд пӧгибнитӧм дырйи ӧтпыр мынтан сьӧм вылӧ (сылӧн пай вылӧ либӧ тырвыйӧ), тыр арлыдтӧм челядь кындзи (татшӧм челядьӧс пасйӧны мамлӧн (батьлӧн) (найӧс вежысьлӧн) - кувсьӧм (пӧгибнитӧм) ас вӧляысь биысь видзӧмын уджалысьлӧн либӧ ас вӧляысь би кусӧдысьлӧн гӧтырлӧн (верӧслӧн) шыӧдчӧмын);

2) шыӧдчысьӧс эскӧдысь документ (шыӧдчысьяс нимсянь уджалӧны кӧ йӧз, кодъяс Россия Федерацияса оланпастэчас серти лоӧны найӧс петкӧдлысьясӧн, то содтӧд петкӧдлыссьӧны петкӧдлысьясӧс, кыдзи торъя йӧзӧс, эскӧдысь документ да торъя уджмогъяс эскӧдысь документ);

3) шыӧдчысьяслысь либӧ йӧзлысь, кодъяс лоӧны Россия Федерацияса оланпастэчас серти найӧс петкӧдлысьясӧн, пӧгибнитӧм дырйи ӧтпырся сьӧмсӧ на пиысь ӧтилы тырвыйӧ мынтӧм вылӧ сӧгласие эскӧдысь документъяс;

4) ас вӧляысь биысь видзӧмын уджалысьлӧн, ас вӧляысь би кусӧдысьлӧн кувсьӧм йылысь эскӧдангижӧд;

5) Коми Республика мутасын пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм понда ас вӧляысь биысь видзӧмын уджалысьлӧн, ас вӧляысь би кусӧдысьлӧн кувсьӧм йылысь медицинскӧй учреждениелӧн кывкӧртӧд;

6) гӧтрасьӧм йылысь эскӧдангижӧд (гӧтырлы (верӧслы);

7) пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм понда кувсьӧм ас вӧляысь биысь видзӧмын уджалысьлӧн, ас вӧляысь би кусӧдысьлӧн чужӧм йылысь эскӧдангижӧд (бать-мамлы);

8) кагалӧн (челядьлӧн) чужӧм йылысь эскӧдангижӧд;

9) велӧдан учреждениеясын очнӧя велӧдчӧм эскӧдысь справка - 18 арӧсысь ыджыдджык кагалы (челядьлы) велӧдчӧм помасьтӧдз, но сылӧн (налӧн) 23 арӧс тыртӧдз, да кодъяс велӧдчӧны велӧдан учреждениеясын очнӧя;

10) медико-социальнӧй экспертиза серти федеральнӧй канму учреждениесянь справка, мый эскӧдӧ кагаӧс вермытӧмӧн шуӧм (вермытӧм челядя семьяяслы);

11) оланін серти пасйысьӧм эскӧдысь документ;

12) шог лоӧмтор видлалӧм эскӧдысь документ, кутшӧмӧс сетӧма ас вӧляысь биысь видзан ӧтув;

Пӧгибнитӧм дырйи ӧтпырся сьӧм мынтӧм могысь колӧ сетны документ подлинникъяс, мыйясӧс индӧма тайӧ пунктын.

Тайӧ пунктын индӧм документ копияяссӧ вӧчӧ да эскӧдӧ канму услугаясӧн могмӧдан шӧринса специалист. Документ подлинникъяссӧ бергӧдӧны шыӧдчысьлы либӧ мортлы, коді лоӧ Россия Федерацияса оланпастэчас серти сійӧс петкӧдлысьӧн, документъяс сетан лунӧ, а сідзжӧ сетӧны документъяс босьтӧм йылысь расписка, налысь лыддьӧг да сетан кадпас индӧмӧн.

Канму услугаясӧн могмӧдан шӧрин лӧсьӧдӧ быд шыӧдчысь серти делӧ, кытчӧ пыртӧ документъяс (налысь копияяс), мыйяс колӧны пӧгибнитӧм дырйи ӧтпырся сьӧм индӧм да мынтӧм йылысь (индӧмын да мынтӧмын ӧткажитӧм йылысь) решение примитӧм вылӧ.

6. Шыӧдчысьяс либӧ йӧз, кодъяс лоӧны Россия Федерацияса оланпастэчас серти найӧс петкӧдлысьясӧн, вермӧны сетны:

1) пӧжар кусӧдӧмын, аварияысь мездан уджъясын, пӧжаръяс дырйи йӧзӧс да эмбур мездӧмын шыӧдчысьлӧн участвуйтӧм йылысь справка сылысь участвуйтан кадколастъяс индӧмӧн, кутшӧмӧс сетӧма ас вӧляысь биысь видзан ӧтув;

2) Россия Федерацияса йӧзӧс дорйӧм, виччысьтӧм лоӧмторъяс да неминучаысь колясъяс бырӧдӧм кузя министерстволӧн шӧр веськӧдланінысь справка Коми Республикаса ас вӧляысь би кусӧдысьяслӧн реестрысь ас вӧляысь би кусӧдысьӧс киритӧм йылысь;

3) пӧжар кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ уджалысьӧс кыскӧм эскӧдысь документ:

а) Коми Республикаын муниципальнӧй юкӧнъясын пӧжаръяс кусӧдӧм могысь биысь видзан юкӧдувъяслӧн петалан гижӧдпасысь копия (выписка), мый эскӧдӧма урчитӧм пӧрадок серти;

б) Коми Республикаын пӧжаръяс кусӧдӧм могысь биысь видзан юкӧдъяслысь вынъяс да средствояс кыскан планысь копия (выписка), мый вынсьӧдӧма урчитӧм пӧрадок серти;

в) пӧжар йылысь актысь выписка.

Кор шыӧдчысьяс (йӧз, кодъяс лоӧны Россия Федерацияса оланпастэчас серти найӧс петкӧдлысьясӧн) ас вӧляысь оз сетны тайӧ пунктын индӧм документъяссӧ (либӧ на пиысь ӧтиӧс), найӧс корӧ канму услугаясӧн могмӧдан шӧрин тайӧ Пӧрадоклӧн 5 пунктын индӧм документъяс сетан лунсянь 5 календарнӧй лунысь оз дырджык кадколастӧ, органъясысь да организацияясысь, кодъяс вӧдитчӧны индӧм документъясӧн (юӧръясӧн), ведомствокостса йитӧдъяс пӧрадок серти.

7. Тайӧ Пӧрадоклӧн 5 да 6 пунктъясын индӧм документъяссӧ шыӧдчысь вермӧ сетны электроннӧй документ копияяс формаӧн, мыйясӧс эскӧдӧма электроннӧй цифрӧвӧй кырымпасӧн, «Ӧтуввез» юӧр сетан-коммуникация вез отсӧгӧн, сы лыдын канму да муниципальнӧй услугаяслӧн ӧтувъя портал ӧтсӧгӧн. Индӧм документъяс пасйыссьӧны канму услугаясӧн могмӧдан шӧринса торъя уджмога специалистӧн налӧн канму услугаясӧн могмӧдан шӧринӧ воан лунӧ. «Ӧтуввез» юӧр сетан-коммуникация вез пыр, сы лыдын канму да муниципальнӧй услугаяслӧн ӧтувъя портал пыр, мӧдӧдӧм шыӧдчӧм да документъяс пасйӧм йылысь расписка оз сетсьы.

Канму услугаясӧн могмӧдан шӧринӧ пошта связь юкӧн пыр шыӧдчӧм да документ копияяс ыстігӧн, кутшӧмъясӧс индӧма тайӧ Пӧрадоклӧн 5 да 6 пунктъясын, содтӧм документ копияяслысь збыльлун эскӧдӧм да шыӧдчӧм вылын шыӧдчысьлӧн либӧ мортлӧн, коді лоӧ Россия Федерацияса оланпастэчас серти сійӧс петкӧдлысьӧн, кырымпаслысь збыльлун эскӧдӧм пӧртсьӧ олӧмӧ федеральнӧй оланпастэчасӧн урчитӧм пӧрадок серти. Тайӧ Пӧрадоклӧн 5 да 6 пунктъясын индӧм шыӧдчӧм да документъяс пошта связь юкӧн пыр ыстӧм дырйи канму услугаясӧн могмӧдан шӧринӧ налӧн воан лунӧн лыддьыссьӧ кадпас, мый индӧма документ воанін серти федеральнӧй пошта связь организациялӧн пошта штемпель вылын. Индӧм документъяссӧ пасйӧ канму услугаяс сетан шӧринса уполномочитӧм специалист канму услуга сетан шӧринӧ налӧн воан лунӧ. Пошта связь юкӧнъяс пыр мӧдӧдӧм шыӧдчӧм да документъяс пасйӧм йылысь расписка оз сетсьы.

8. Канму услугаясӧн могмӧдан шӧрин тайӧ Пӧрадоклӧн 5 пунктын индӧм шыӧдчӧм да документъяс босьтан лунсянь 30 лун чӧжӧн видлалӧ найӧс да примитӧ пӧгибнитӧм дырйи ӧтпырся сьӧм шыӧдчысьлы индӧм да мынтӧм йылысь либӧ индӧмын да мынтӧмын ӧткажитӧм йылысь решение.

Сетӧм документъясын абу стӧч юӧръяс дырйи да (либӧ) законодательстволӧн корӧмъяслы сюрӧслӧн да (либӧ) оформитӧмлӧн лӧсявтӧмлун дырйи канму услугаясӧн могмӧдан шӧрин видлалӧ индӧм юӧръяслысь олӧмлы лӧсялӧмсӧ колана юӧр кутысь органъясӧ да организацияясӧ корӧмъяс ыстӧмӧн. Та дырйи пӧгибнитӧм дырйи ӧтпырся сьӧм индӧм да мынтӧм йылысь (индӧмын да мынтӧмын ӧткажитӧм йылысь) решение примитӧмлӧн кадколастыс, мый индӧма тайӧ пунктын, нюжӧдсьӧ канму услугаясӧн могмӧдан шӧринса юрнуӧдысьӧн либӧ торъя уджмога мортӧн юӧр корӧм вылӧ колана кад кежлӧ, но 30 календарнӧй лунысь оз дырджык, мый йылысь юӧртсьӧ гражданинлы гижӧда юӧр ыстӧмӧн 5 календарнӧй лун чӧжӧн тайӧ корӧм (корӧмъяс) мӧдӧдан лунсянь.

Шыӧдчысьӧн абу стӧч сетӧм юӧръяссӧ эскӧдысь босьтӧм юӧръяс подув вылын канму услугаясӧн могмӧдан шӧрин индӧм юӧръяс босьтан лунсянь 5 календарнӧй лун чӧжӧн примитӧ пӧгибнитӧм дырйи ӧтпырся сьӧм индӧмын да мынтӧмын ӧткажитӧм йылысь решение.

9. Пӧгибнитӧм дырйи ӧтпырся сьӧм индӧмын да мынтӧмын ӧткажитӧм йылысь решение примитӧм вылӧ подулӧн лоӧ:

1) шыӧдчысьлӧн ӧтпырся сьӧм индӧм да мынтӧм вылӧ инӧдыс абу;

2) тайӧ Пӧрадоклӧн 5 пунктын индӧм документъяс абу сетӧма либӧ абу тырвыйӧ сетӧма;

3) пӧгибнитӧм дырйи ӧтпырся сьӧм индӧм да мынтӧм вылӧ колана сетӧм документъясын юӧръясыс абу стӧчӧсь;

4) пӧгибнитӧм дырйи ӧтпырся сьӧм индӧмкӧд да мынтӧмкӧд йитчӧм лоӧмторъяс бӧрын во кольӧм.

Пӧгибнитӧм дырйи ӧтпырся сьӧм индӧм да мынтӧм йылысь (индӧмын да мынтӧмын ӧткажитӧм йылысь ӧткажитан помкаяс индӧмӧн) шыӧдчӧм видлалан кывкӧртӧдъяс йылысь шыӧдчысьлы юӧртӧ канму услугаясӧн могмӧдан шӧрин лӧсялана решение примитан лунсянь 5 уджалан лун чӧжӧн шыӧдчӧмын индӧм инпас серти.

Шыӧдчысьлӧн эм инӧд мӧдысь шыӧдчыны канму услугаясӧн могмӧдан шӧринӧ пӧгибнитӧм дырйи ӧтпырся сьӧм индӧм да мынтӧм могысь тайӧ пунктлӧн 2 да 3 пунктувъясын индӧм пӧгибнитӧм дырйи ӧтпырся сьӧм индӧмын да мынтӧмын ӧткажитан помкаяс бырӧдӧм бӧрын.

10. Шыӧдчысьлы пӧгибнитӧм дырйи ӧтпырся сьӧм вуджӧдсьӧ (мынтыссьӧ) канму услугаясöн могмöдан шöринӧн сійӧс индӧм да мынтӧм йылысь решение примитан лунсянь 5 уджалан лун чӧжӧн сьӧмсӧ лицевӧй тшӧт вылӧ вуджӧдӧмӧн, кутшӧмӧс восьтӧма кредита организацияын, либӧ пошта связь юкӧнӧ шыӧдчысьлӧн бӧрйӧм серти.

11. Шыӧдчысьяс либӧ йӧз, кодъяс лоӧны Россия Федерацияса оланпастэчас серти найӧс петкӧдлысьясӧн, вермӧны шыӧдчыны канму услугаясӧн могмӧдан шӧринӧ пӧгибнитӧм дырйи ӧтпырся сьӧм мынтӧмкӧд йитчӧм лоӧмторъяс бӧрын во чӧжӧн.

12. Пӧгибнитӧм дырйи ӧтпырся сьӧм мынтӧмкӧд да сійӧс вайӧмкӧд йитчӧм рӧскод могмӧдсьӧ сьӧмӧн Коми Республикаса республиканскӧй сьӧмкуд тшӧт весьтӧ лӧсялана финансӧвӧй во кежлӧ.

13. Пӧгибнитӧм дырйи индӧм ӧтпыр сетан сьӧм, мый абу босьтӧма шыӧдчысьяслӧн (на пиысь ӧтилӧн) кувсьӧм вӧсна, оз пыртсьы наследство тэчасӧ да мынтыссьӧ сійӧ шыӧдчысьяслы, кодъясӧс индӧма тайӧ Пӧрадокса 3 пунктын, пӧгибнитӧм дырйи ӧтпырся сьӧм мынтӧм йылысь шыӧдчӧмыс воис шыӧдчысьяслӧн (на пиысь ӧтилӧн) кувсьӧм бӧрын квайт тӧлысьысь эз сёрджык. Некымын шыӧдчысьлӧн шыӧдчигӧн пӧгибнитӧм дырйи ӧтпырся сьӧм юксьӧ на костын ӧткодя.

Пӧжаръяс кусӧдӧмӧ, аварияысь мездан уджъясӧ,

пӧжаръяс дырйи йӧзӧс да эмбур мездӧмӧ кыскӧм

биысь видзӧмын ас вӧляысь уджалысьяслӧн

да ас вӧляысь би кусӧдысьяслӧн пӧгибнитӧм понда

биысь видзӧмын ас вӧляысь уджалысьяслӧн

да ас вӧляысь би кусӧдысьяслӧн котыръясӧ пырысьяслы

ӧтпырся сьӧм мынтан пӧрадок,

мында да условиеяс дорӧ

СОДТӦД

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

олысьяслы отсӧг сетан юкӧнын

канму услугаясӧн могмӧдан шӧринӧ

ШЫӦДЧӦМ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_сянь,

(ним, вич, ов)

кодӧс пасйӧма оланін (овланін) серти татшӧм инпас серти:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| Мортӧс эскӧдысь документ ним |  | Сетан кадпас |  |
| Документлӧн серия да номер |  | Чужан кадпас |  |
| Коді сетіс |  | Чужанін |  |

Морт йылысь, коді лоӧ Россия Федерацияса оланпастэчас серти сійӧс петкӧдлысьӧн, юӧръяс:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

( ов, ним, вич)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(оланінпас, овланінпас, телефон)

|  |  |  |  |
| --- | --- | --- | --- |
| Мортӧс петкӧдлысьлӧн эскӧдысь документ ним |  | Сетан кадпас |  |
| Документлӧн серия да номер |  | Чужан кадпас |  |
| Коді сетіс |  | Чужанін |  |
| Петкӧдлысьлысь торъя уджмогъяс эскӧдысь документ ним |  | Сетан кадпас |  |
| Документ номер |  | | |
| Коді сетіс |  | | |

Кора мынтыны меным\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(либӧ Н.В.О. мортлӧн, кодлы колӧ вӧчны мынтӧмсӧ (петкӧдлысь дырйи) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_кыдзи ас вӧляысь биысь видзӧмын пӧгибнитӧм уджалысьлӧн (ас вӧляысь би кусӧдысьлӧн) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(пӧгибнитӧмалӧн Н.В.О)

аскотырӧ пырысьлы ӧтпыр сетан сьӧм, коді лоӧ меным \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(петкӧдлысь дырйи индыссьӧ Н.В.О. мортлӧн, кодлы лоӧ рӧдвужӧн \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ас вӧляысь биысь видзӧмын пӧгибнитӧм уджалысь \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ас вӧляысь би кусӧдысь)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(индыссьӧ рӧдвуж тшупӧд)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Такӧд ӧттшӧтш юӧрта, мый \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_лӧн

(индыссьӧ пӧгибнитӧмалӧн (кувсьӧмалӧн)ов, инициалъяс)

эмӧсь аскотырӧ мукӧд пырысьяс:

1.

(рӧдвуж йитӧдъяс, нимъяс, вичьяс, овъяс, инпасъяс)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ӧтпыр сетан сьӧмсӧ тырвыйӧ / пайсӧ (коланасӧ визьнитны) кора мынтыны меным

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ов, ним, вич мортлӧн, кодлы колӧ мынтыны сьӧмсӧ

(эм кӧ петкӧдлысь)

Ӧтчыдысь мынтан сьӧм кора мынтыны:

а)федеральнӧй пошта связь юкӧн пыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

б)сьӧма-кредита учреждение пыр\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_отделение \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_филиал

┌─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┬─┐

│ │ │ │ │ │ │ │ │ │ │ │ │ │ │ │ │ │ │ │ │ N-а тшӧт вылӧ.

└─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┴─┘

Шыӧдчӧм дорӧ содта:

|  |  |  |
| --- | --- | --- |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |
| 6. |  |  |
| 7. |  |  |

20\_\_ вося\_\_\_\_\_\_\_\_\_тӧлысь «\_\_» лун \_\_\_\_\_\_\_\_\_\_\_\_\_\_\_\_

(кырымпас)

Сетан юӧръяслысь стӧчлунсӧ эскӧда. Ме тӧда абу стӧч юӧръяс документъяс сетӧмысь кывкутӧм йылысь.

20\_\_ вося \_\_\_\_\_\_\_\_\_тӧлысь «\_\_» лун \_\_\_\_\_\_\_\_\_\_\_\_\_\_\_\_

(кырымпас)

Босьтіс

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(шыӧдчӧм босьтан кадпас) (специалистлӧн кырымпас)

----------------------------------------------------------------

(вундан визь)

РАСПИСКА-ЮӦРТӦМ

Шыӧдчӧмсӧ пасйӧма 20\_\_ во\_\_\_\_\_\_\_\_тӧлысь «\_\_» лунӧ \_\_\_\_\_\_\_\_\_\_N.

20\_\_ вося\_\_\_\_\_\_\_\_тӧлысь «\_\_» лун Специалист\_\_\_\_\_\_\_\_\_\_\_\_\_.

ВЫНСЬӦДӦМА

Коми Республикаса Веськӧдлан котырлӧн

2012 во ода-кора тӧлысь 30 лунся

218 №-а шуӧмӧн

(3 №-а содтӧд)

Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органӧн ас вӧляысь биысь видзысьясӧс да ас вӧляысь би кусӧдысьясӧс пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ кыскӧм дырйи ас вӧляысь би кусӧдысьлысь могъяс олӧмӧ пӧртан кадколаст кежлӧ ас вӧляысь

би кусӧдысьяслы мортӧс страхуйтӧм серти мынтысьӧмъяслӧн

**пӧрадок**

да мында

1. тайӧ Пӧрадокыс урчитӧ Коми Республикаса йӧзӧс доръян мероприятиеяс могмӧдан комитетӧн ас вӧляысь биысь видзысьясӧс да ас вӧляысь би кусӧдысьясӧс пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ кыскӧм дырйи ас вӧляысь би кусӧдысьлысь могъяс олӧмӧ пӧртан кадколаст кежлӧ Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьяслы мортӧс страхуйтӧм серти мынтысьӧмъяслысь пӧрадок да мында.

2. Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьясӧс страхуйтӧм пӧртсьӧ олӧмӧ ас вӧляысь би кусӧдысьлысь могъяс наӧн олӧмӧ пӧртан кадколаст кежлӧ Коми Республикаса йӧзӧс доръян мероприятиеяс могмӧдан комитетӧн ас вӧляысь биысь видзысьясӧс да ас вӧляысь би кусӧдысьясӧс пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ кыскӧм дырйи.

Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьясӧс страхуйтӧм пӧртсьӧ олӧмӧ татшӧм условиеяс дырйи:

1) ас вӧляысь биысь видзан юкӧдувъясӧс пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧмыс пӧртсьӧ олӧмӧ «Биысь видзчысьӧм йылысь» Федеральнӧй оланпаслӧн 22 статья серти Коми Республикаын муниципальнӧй юкӧнъясын пӧжаръяс кусӧдӧм могысь биысь видзан юкӧдъяслӧн петан гижӧдпасӧ, Коми Республикаын пӧжаръяс кусӧдӧм могысь биысь видзан юкӧдувъяслысь вынъяс да средствояс кыскан планӧ найӧс пыртӧмӧн, мыйясӧс вынсьӧдӧма урчитӧм пӧрадок серти;

2) ас вӧляысь би кусӧдысьяслы быть колӧ лоны биысь видзан ӧтувса участникъясӧн (пырысьясӧн), кутшӧмӧс лӧсьӧдӧма федеральнӧй оланпастэчасӧн урчитӧм пӧрадок серти;

3) ас вӧляысь би кусӧдысьяслы быть колӧ лоны пасйӧмаӧн Коми Республикаса ас вӧляысь би кусӧдысьяслӧн реестрын.

Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьясӧс страхуйтӧм пӧртсьӧ олӧмӧ Коми Республикаса йӧзӧс доръян мероприятиеяс могмӧдан комитетӧн (водзӧ - страхуйтысь) сэтшӧм сьӧм серти да тшӧт весьтӧ, мый урчитӧма Коми Республикаса республиканскӧй сьӧмкуд йылысь Коми Республикаса оланпасӧн лӧсялана финансӧвӧй во да планӧвӧй кадколаст кежлӧ биысь видзчысьӧм вылӧ.

4. Коми Республикаын ас вӧляысь биысь видзан мутас юкӧдъясса ас вӧляысь би кусӧдысьясӧс страхуйтӧм серти страхуйтӧм йӧзӧн лоӧны Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьяс, кодъясӧс Коми Республикаса йӧзӧс доръян мероприятиеяс могмӧдан комитет кыскӧма пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧмӧ, кодъяс серти вӧлі кырымалӧма мортӧс страхуйтан сёрнитчӧм (водзӧ – страхуйтӧм йӧз).

5. Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьясӧс страхуйтӧмысь выгӧда босьтысьясӧн (водзӧ - выгӧда босьтысьяс) лоӧны:

1) страхуйтӧм йӧз;

2) гӧтыр (верӧс), коді пӧгибнитан (кувсян) лун кежлӧ лоӧ страхуйтӧм морткӧд регистрируйтӧм гӧтрасьӧмын;

3) страхуйтӧм мортлӧн бать-мам;

4) страхуйтӧм мортлӧн 18 арӧс тыртӧдз челядь либӧ тайӧ арлыдысь ыджыдджыкъяс, лоисны кӧ найӧ вермытӧмъясӧн налӧн 18 арӧс тыртӧдз, а сідзжӧ челядь, кодъяс велӧдчӧны велӧдан учреждениеясын очнӧя, - велӧдчӧм помасьтӧдз, но налӧн 23 арӧс тыртӧдз.

6. Страховщикӧн лоӧ страхуйтан организация, кодлӧн эм мортӧс страхуйтӧм олӧмӧ пӧртӧм вылӧ лэдзӧм (лицензия) да кодӧс бӧрйӧма конкурс подув вылын «Канму да муниципальнӧй коланлун вылӧ вузӧс вайӧм, уджъяс вӧчӧм, услугаясӧн могмӧдӧм вылӧ заказъяс иналӧм йылысь» Федеральнӧй оланпас серти.

Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьясӧс страхуйтӧм налӧн олӧмлы да дзоньвидзалунлы лёктор вӧчан лоӧмтор дырйи пӧртсьӧ олӧмӧ страхуйтысь да страховщик костын страхуйтан сёрнитчӧм кырымалӧмӧн.

Страхӧвӧй мынтысьӧмъяс пӧртсьӧны олӧмӧ страхуйтӧм йӧзлӧн шыӧдчӧмъяс подув вылын, а налӧн кувсьӧм (пӧгибнитӧм) дырйи выгӧда босьтысьлӧн (выгӧда босьтысьяслӧн) шыӧдчӧм подув вылын да страхӧвӧй случай лоӧм эскӧдысь документъяс подув вылын.

Страхӧвӧй мынтысьӧм олӧмӧ пӧртӧм йылысь решение примитӧм вылӧ колана документъяслысь лыддьӧгсӧ, найӧс сетан да видлалан пӧрадоксӧ урчитӧ страхуйтан сёрнитчӧм.

Страхуйтӧм йӧзлы, а налӧн пӧгибнитӧм (кувсьӧм) дырйи - выгӧда босьтысьяслы (налӧн оланін вылӧ видзӧдтӧг) страхӧвӧй мынтысьӧмъяс пӧртсьӧны олӧмӧ страховщикӧн страхуйтан сёрнитчӧмӧн урчитӧм ногӧн.

7. Коми Республикаын ас вӧляысь биысь видзан мутас юкӧдувъясса ас вӧляысь би кусӧдысьясӧс страхуйтан сёрнитчӧм серти страхӧвӧй лоӧмторъясӧн лоӧны:

1) страхуйтӧм мортлӧн пӧгибнитӧм (кувсьӧм), мый лоис пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧм дырйи;

2) страхуйтӧм мортлӧн кувсьӧм, мый артмис пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм дырйи доймӧм (ранитчӧм, травма, контузия) либӧ висьмӧм понда;

3) страхуйтӧм мортлӧн уджавны вермӧм воштӧм, мый лоис пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧм понда.

8. Страхӧвӧй мынтысьӧмъяссӧ сетӧны страхуйтӧм йӧзлы, а налӧн пӧгибнитӧм (кувсьӧм) дырйи - выгӧда босьтысьяслы (налӧн оланін вылӧ видзӧдтӧг) та мында:

1) страхуйтӧм мортлӧн пӧгибнитӧм (кувсьӧм) дырйи, мый лоис пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧм понда, - 50 000 шайт быд выгӧда босьтысьлы;

2) страхуйтӧм мортлӧн кувсьӧм дырйи, мый артмис пӧжаръяс кусӧдӧмӧ, аварияысь мездан уджъясӧ, пӧжаръяс дырйи йӧзӧс да эмбур мездӧмӧ кыскӧм дырйи доймӧм (ранитчӧм, травма, контузия) либӧ висьмӧм понда, - 50 000 шайт быд выгӧда босьтысьлы;

3) страхуйтӧм мортлӧн уджавны вермӧм воштӧм дырйи, мый лоис пӧжаръяс кусӧдӧмын, пӧжар дырйи аварияысь мездан уджъясын, пӧжаръяс дырйи йӧзӧс да эмбур мездӧмын да пӧжарӧ веськалӧм йӧзлы медводдза отсӧг сетӧмын участвуйтӧм понда, - 30 000 шайт страхуйтӧм мортлы.

Вуджӧдіс Хазова Е. В. – 34 446 пас